
Magyar iskolák német nyelvóráin alkalmazott tradicionális és új oktatási módszerek összehasonlítása - kutatás eredményei

Rezümé
A dolgozatom első részében arról írok, hogy mi ihletett a témaválasztásban. Kutatásomhoz két hipotézist állítottam fel 1) Szeretném bebizonyítani, hogy a magyar gyerekek a németórákon egy egyéni/önálló úton sikeresebben tanulnak, mint az ugyanazt a tananyagot tradicionális módszerekkel tanuló gyerekek. 2) Továbbá szeretném bebizonyítani, hogy a gyerekek egyénként is jobb teljesítményt produkálnak ezzel a módszerrel. A hipotéziseimet egy kutatás segítségével bizonyítom.
Az első fejezetben fontosnak találtam, hogy az idegennyelv-tanításának a módszereiről írjak, mivel a kutatásomban ezeket veszem alapul. A második és harmadik fejezetben a tradicionális és az új pedagógiai módszereket vizsgálom bővebben a két módszer keletkezését, a szabályait, a gyakorlati alkalmazást és a szociális formáit.
A dolgozat fő fejezeteiben a kutatásom gyakorlati részét fejtem ki. A kutatást két harmadik osztályban terveztem. Ezt a lehetőséget Magyarországi Németek Általános Művelődése Központja (UBZ) nyújtotta Baján. Egy német nyelvű gyermekkönyvet (Ernst Klett: „Schnipp, schnipp, schnapp“) dolgoztam fel mind a két osztályban, ugyanannyi óraszámban, eltérő módszerekkel: frontális és nyitott tanítási módszerrel. A dolgozatom további része a kutatásra való felkészülés, a megvalósítás bemutatását és a kutatás eredményeinek értékelését, elemzését tartalmazza.
A munkám kutatási módszereihez tartozott a kérdőíves felmérés is. Az „A” kérdőívvel a magyarországi tanítók/tanárok körében az új pedagógiai módszerek ismeretségét kívántam felmérni. A „B” kérdőívvel célom volt a választott iskola 3. a. és b. osztályos tanulói körében a könyvhasználói magatartás megfigyelése, illetve az eredmények összehasonlítása a PISA felmérés adataival. Ezen kívül a harmadik osztályos gyerekekkel önértékelési lapot töltettem ki.
A hipotézisemet a kutatásomban felmért összes adat tézisnek nyilvánítja. A magyar gyerekek németórákon az új pedagógiai módszerekkel jobban teljesítettek, mint a tradicionális módszerekkel ugyan azt a tananyagot elsajátító osztály. Nem csak osztályszinten volt jobb a teljesítmény, hanem egyénileg is. Senki sem írt 80% alatti záródolgozatot az új pedagógiai módszerrel tanult gyerekek közül. Míg a másik osztályban hatalmas egyéni teljesítmény-különbségek voltak pl.: 49%-os dolgozat. Tehát a magyar gyerekek is tudnak egy kis segítséggel önállóan tanulni és jobban teljesítve dolgozni, mint a tradicionális oktatásban részesülő diáktársaik.



